**Elektroinstalater - JMO**

* **Informacije o programu**

* Tip programa:

programi trogodišnjeg trajanja obrazovanja za obrtništvo – jedinstveni model obrazovanja

* Trajanje programa:

3 god.

* Opis programa:

Postavlja, ispituje, stavlja u pogon i održava niskonaponske instalacije i postrojenja za raspodjelu električne energije, antenske i komunikacijske instalacije, uzemljenja i gromobrane te postrojenja za izjednačavanje potencijala, rasvjetnih uređaja i rezervnih izvora električne energije. Također, radi na obilježavanju instalacija, postavljanju cijevi i vodova, ugradnji razvodnih ormara, priključnih elemenata, električnih uređaja i elektroopreme. Važan dio posla elektroinstalatera odnosi se na održavanje električne opreme. Ako je zaposlen u uredima i poduzećima, popravlja električnu opremu, a ako radi u industrijskim postrojenjima, tada postavlja i održava električnu opremu te sudjeluje u održavanju i popravcima različitih vrsta motora.

* **Stipendija:**

Odabirom ovog programa obrazovanja, učeniku se pruža mogućnost sudjelovanja u javnom natječaju za dobivanje učeničke stipendije u iznosu od 9.000,00 kuna (750,00 kn mjesečno). Dodatne informacije na: [**www.mingo.hr**](http://www.mingo.hr/)

* Zdravstveni zahtjevi i funkcionalne sposobnosti potrebni za obrazovne programe:

uredan vid, dubinski (prostorni) vid i raspoznavanje boja, uredan sluh, uredna ravnoteža i stabilno stanje svijesti, uredno kognitivno, emocionalno i psihomotoričko funkcioniranje, uredna funkcija mišićno-koštanog sustava, uredna funkcija srčano-žilnog i dišnog sustava

* Obrazloženje zdravstvenih zahtjeva:

Kada je kandidatu s teškoćama dostupna odgovarajuća prilagodba, navedeni zdravstveni zahtjevi za navedeni program ne uzimaju se u obzir.